દારૂ સાથે ઝડપાયેલ ટ્રકમાં ઉપર સુધી ખાતર ભરેલું હતું આથી કોઈને ખાતરની અંદર ના ભાગે દારૂ ની પેટીઓ હોય તેવી લેશ માત્ર શંકા જાય તેવી શકયતા ન હતી આથી ટ્રક રાજસ્થાન થી રવાના થયા બાદ છેક કુતિયાણા સુધી સુરક્ષિત રીતે પહોંચી ગઈ હતી અને અહી પણ પોલીસ ને પ્રાથમિક ચેકિંગમાં દારૂ મળ્યો ન હતો પરંતુ ડ્રાઈવર સીટ ના પાછળ ના ભાગે નકુચા જેવું નજરે ચડતા ત્યાં ધક્કો મારી ને ખોલતા પોલીસ ની આંખો પહોળી થઇ ગઈ હતી કારણ કે અહી ભોયરા જેવું બનાવ્યું હતું જેમાં દારૂની પેટીઓ પડી હતી અગાઉ રાણપર પંથક માં અનેક વખત મોટી માત્રા માં ટ્રકો ભરી અને દારૂ પકડાયો હોવાથી આ દારૂ નો જથ્થો પણ રાણપર ના કોઈ બુટલેગરે મંગાવ્યો હોવાની શકયતા ના આધારે પોલીસે તે દિશામાં પણ વધુ તપાસ હાથ ધરી છે અને ટ્રક સાથે ઝડપાયેલ રાજસ્થાની શખ્સ ના રિમાન્ડ મેળવવાની તજવીજ પણ હાથ ધરી છે.